Ye pa mí un preste davos anuncia de que por fín, esta vegada sí, la comunidá asturiana dispondrá de OpenOffice n’asturianu.
#000001
Dempués de más de 2 años de munchu trabayu, gracies al colectivu Softastur, que ye quien desendolca el proyectu, vamos poder esfrutar d’esta perpoderosa ferramienta, competidora direuta de Microsoft Office, a la que nun tien res qu’envidiar. La primer versión que verá la lluz con llingua asturiana incluyía ente les grandes llingües del mundu va ser la 3.2, y tará disponible nun curtiu espaciu de tiempu. 😀
#000002
Lo que puedo adelantavos pel momentu ye que arranca en tiempu récord. Malpenes segundu y mediu, y yá tienes la interface llista. Los menús son bien agradables y cenciellos.
#000003
Dende los menús, como siempres, accedemos a les aplicaciones que necesitemos, nesti casu, el Procesador de testos, tamién denomáu Writer
#000004
Y yá podemos ponenos a redautar testos, facer tables, inxertar gráficos, y too ello, dende la nuesa interfaz n’asturianu. Cenciellu, cómodu, intuitivu ya compatible colos formatos de testu más conocíos, .doc, .txt, .vor, .odt (formatu abiertu), .xml, y munchos más. Tamién permite esportar a .html
#000005
Pero como suite ofimática que ye, OpenOffice, tamién nos permite usar una fueya de cálculu. L’aplicación denómase Calc, y ye compatible con ficheros .xls Con Calc podréis facer operaciones contables, representar gráficos de cálculos, ya remanar tables de datos
#000006
Dientro de la suite ofimática, tamién tenemos un programa de Presentación de diapositives, denomáu Impress, un editor de gráficos vectoriales, y un programa de base de datos. Pero esos voi enseñávoslu n’otru post. Nun quiero dexar de dar les gracies a TOL EQUIPU de Softastur. Dende’l primeru al últimu. Dicir tamién, que la meta que se marcó Softastur aporta al so final; esto ye, ufrir a la comunidá asturfalante d’una ferramienta informática completa: Un Sistema Operativu, y una suite ofimática en llingua asturiana.
#000007
Nun quier dicir esto que’l trabayu de Softastur finare. Non. Esto nun fizo más qu’entamar...:D
#000008
Saludos a tolos asturfalantes. El futuru ye nuesu.
#000009
Esti artículu espublizóse'l 14 de Payares de 2009 a les 14 de Payares de 2009 y ta guardáu en Noticies. Etiquetes: asturiano, asturianu, asturias, linux, softastur.
Puede tar al corriente de los comentarios d'esti artículu gracies al feed RSS 2.0.
Los comentarios y los trackbacks tan zarraos.
#000011
¡¡¡¡Milenta gracies a ti Iñigo pol trabayu fecho pa que té d’una vegada n’asturianu esta ablucante suite ofimatica! 😀 ¡Cómo presta ver d’una vegada la OpenOffice n’asturianu!
Sinceramente, güei Softastur fai hestoria, que será remembrao nel futuru. Acaba de finase’l caberu pegollu pa que la siguiente versión d’Ubuntu (la futura 9.10 que saldrá n’Abril del 2010) te COMPLETAMENTE (na 9.10 falta esta office) n’asturianu, dando a la sociedá asturiana una ferramienta ablucante pal usu diariu col ordenador.
Ablucante trabayu de tola xente que collabora en Softastur ¡Norabona a toos!
Y concaso con Iñigo, el futuru ye nuesu 😉 Puxa’l software llibre 😀
#000013
Munches gracies a tolos collacios/es de Softastur por esta gran ferramienta n’asturianu. Norabona a to@s.
#000014
Tamos sollertes a que podamos descargala los usuarios d’Ubuntu n’asturianu.
#000015
¡Norabona y gracies! Pondrémonos a rabilar con ello pero yá!
#000016
Agora mesmo, podemos adelantavos que’l proyeutu yá ta empaquetáu, y que tán na fase de correxir los posibles fallos de los equipos de traducción. Pasáu esi tiempu, asoleyaráse la versión definitiva, que tará disponible dende la páxina web, y multiplataforma (o seya, linux, windows...etc)
#000017
Quien tenga interés en dir testeándolu, que se ponga en contautu conmigo. Hai de instalalu primero (aconséyovos usar una máquina virtual, por si acasu) pa dir viendo los fallos que pueda tener. (toi falando de fallos léxicos y ortográficos)
#000018
qué pueo dicir más que gracies fonderes pol trabayu!
#000019
Norabona a toos. Ye una xera perguapa. Como presta usar la llingüa con coses NORMALES, ya de tolos díes y nun pa usala namás que pa cuntar chistes na TPA.
#000020
[...] Pa más detalles, y captures de pantalla visitar l’artículu en Ta pa Ponga. [...]
#000022